(हंसते हुए) प्लीज! आप मुझे कन्फ्यूज मत कीजिए। वैसे बतौर गायिका इतनी सफलता की मैंने उम्मीद नहीं की थी। गायन की कोई प्रोफेशनल ट्रेनिंग नहीं ली है मैंने। सिर्फ गाना पसंद करती हूं। इस वजह से एक एलबम तैयार कर लिया। मगर इसके लिए हिम्मत जरूरी होती है। याद रखिए कि मैं एक स्थापित नायिका हूं। मैं जो भी करूं, मेरे फैन मेरे हर काम पर नजर रखते हैं और मुझ से बहुत उम्मीदें भी रखते हैं। इसलिए गाऊं या एक्टिंग करूं, हमेशा यही कोशिश रहती है कि प्रशंसकों की उम्मीदों पर खरी उतरूं।